ร้านนี้ตั้งอยู่ด้านหน้าของคอนโดมิเนียม Sukumvit House ในซอยสุขุมวิท 23 โดยสามารถจอดรถที่คอนโดได้เลย ตัวร้านไม่ใหญ่มากนัก มีโต๊ะที่นั่ง 2 ชั้น ตกแต่งสไตล์วินเทจโดยใช้โทนสีขาวเป็นหลัก บรรยากาศร้านออกแนวน่ารัก น่านั่ง และดูโปร่งสบายตาค่ะ

ส่วนอาหารโดยรวมรสชาติดี โดยครั้งนี้มี 3 เมนูที่ประทับใจค่ะ
- กุ้งพันอ้อย: การปรุงรสทำได้ดี รสชาติกลมกล่อม ให้เนื้อกุ้งเยอะ

- เมี่ยงมาดาม: จานนี้การจัดจานดูอลังการ หมูหมักทำได้ดีค่ะ เข้ากับเส้นหมี่และเครื่องเคียงที่ให้มามาก ส่วนผักที่ให้มาก็เป็นผักสลัดสดๆ ค่ะ

- แหนมเนือง: การจัดจานดูประณีต มีแป้งคู่กับผักสำหรับทานเป็นคำๆ มาให้เรียบร้อยเลย ไม่ต้องนำแป้งไปแช่น้ำให้วุ่นวายอีก สะดวกดีค่ะ ที่สำคัญอร่อยด้วยค่ะ

ส่วนเมนูอื่นๆ ที่ทานแม้จะไม่ถึงกับว้าวมากแต่ก็โอเคค่ะ พนักงานก็น่ารัก บริการดีค่ะ